**CAIET DE SARCINI**

**Servicii de agenții de presă pentru monitorizare**

**presă scrisă, radio, TV și presă on-line**

Caietul de sarcini constituie ansamblul cerințelor pe baza cărora se elaborează, de către fiecare ofertant, propunerea tehnică.

Se precizează, în mod expres, faptul că cerințele impuse vor fi considerate ca fiind minimale.

**1.SCOP**

Această documentație are ca scop prezentarea cerințelor privind achiziționarea serviciilor de monitorizare zilnică a presei scrise, audio-vizuale și electronice, în vederea întocmirii revistei presei zilnice și a materialelor cu caracter jurnalistic pe domeniile de responsabilitate ale Ministerului Apelor și Pădurilor (MAP) (interviuri, declarații, mesaje, comunicate de presă, drept la replică, puncte de vedere etc.).

Totodată, serviciile de monitorizare zilnică a presei scrise, audio-vizuale și electronice servește la:

* evaluarea impactului activității Ministerului Apelor și Pădurilor (MAP), precum și a instituțiilor publice aflate în subordinea, coordonarea sau sub autoritatea sa, asupra societății românești;
* arhivarea aparițiilor publice în care sunt implicați reprezentanții MAP (mese rotunde, seminarii, simpozioane etc.);
* planificarea corectă a strategiei de imagine și comunicare a instituției și a planului de comunicare pentru situații de criză;
* identificarea punctelor slabe ale elaborării și transmiterii mesajului public al instituției;
* formularea recomandărilor privind viitoarele abordări pentru îmbunătățirea vizibilității MAP, în scopul îndeplinirii obiectivelor de comunicare stabilite.

**2.DOMENIU DE APLICARE**

Monitorizare presă scrisă, audio-vizuală și electronică în sistem informatic.

**3.CERINŢE SPECIFICE**

**3.1. Monitorizarea mass-media centrale, locale și on-line**

Acestă activitate presupune urmărirea zilnică a materialelor jurnalistice referitoare la domeniul de activitate al MAP și al instituțiilor publice aflate în subordinea, coordonarea sau sub autoritatea sa, apărute în:

* presa scrisă centrală și locală (atât cele cu profil cotidian, cât și periodic);
* jurnalele de știri si talk-show –urile din mass-media audio-vizuale;
* site-urile cu știri on-line și publicațiile cu știri on-line.

***Descrierea serviciilor***

1. Elaborarea rapoartelor zilnice de monitorizare a presei scrise, audio-vizuale și electronice se vor prezenta în format electronic, printabil, în baza cuvintelor cheie din ***Anexă***, grupate conform următoarelor criterii minime:

*Secțiuni:*

1. presă scrisă,
2. presă audio,
3. TV,
4. on-line.

*Domenii:*

1. Ministerul Apelor și Pădurilor;
2. Ministrul Apelor și Pădurilor, Ioan Deneș;
3. Secretari de stat în cadrul MAP;
4. Ape;
5. Păduri.
6. Fiecare înregistrare din Raport trebuie să conțină un scurt rezumat al subiectelor în contextul în care a fost menționat cuvântul cheie;
7. În cazul **presei scrise**, rezumatul trebuie să fie însoțit de copii digitale scanate, inclusiv cu imaginile foto cuprinse în articole, ale materialelor jurnalistice originale, cu date tehnice minime: publicație / data / pagina / autor/ suprafața / titlul articolului;

* În cazul în care, în urma tipăririi pe format A4 a copiei scanate în condițiile de mai sus, rezultă un material în care literele sunt prea mici și greu de citit în condiții normale (articole de dimensiuni mari, în publicații format berliner), este obligatorie punerea la dispoziția beneficiarului, simultan cu copia scanată, a unei forme a articolului original, care, în urma tipăririi, să fie ușor de citit.

1. În cazul **presei audio-video**, rezumatul trebuie să fie însoțit de: fișiere audio/video/capturi conținând înregistrarea emisiunilor (talk show-urilor)/jurnalelor de știri.

1. În cazul rapoartelor zilnice de monitorizare a **presei on-line**, rezumatul trebuie să fie însoțit de: date tehnice minime (denumire site / titlul / data / autorul) și linkurile la materialele originale, alături de textul articolului original preluat pe serverul furnizorului de monitorizare.
2. Este obligatorie prezența în cadrul fiecărui raport zilnic a link-urilor către serverul furnizorului serviciilor de monitorizare, unde se va regăsi copia materialului original, precum și datele tehnice menționate mai sus.

***Monitorizarea trebuie să vizeze:***

* Materiale de presă referitoare la activitatea efectivă din sectoarele ape și păduri;
* Aparițiile din mass-media ale ministrului MAP, Ioan Deneș, secretarilor de stat, precum și ale altor oficiali (reprezentanți ai MAP sau reprezentanți ai instituțiilor publice aflate în subordinea, coordonarea sau sub autoritatea MAP);
* Articole/știri/interviuri/comentarii/emisiuni/etc. vizând activitatea MAP și a instituțiilor publice aflate în subordinea, coordonarea sau sub autoritatea sa;
* Articole/știri/interviuri/comentarii/emisiuni/etc. vizând evenimente interne și/sau internaționale care au legătură cu activitatea MAP și a instituțiilor publice aflate în subordinea, coordonarea sau sub autoritatea sa.

1. Pentru evitarea deficiențelor tehnice ce ar putea apărea la transmiterea electronică a rapoartelor zilnice de monitorizare, precum și pentru operativitatea informării beneficiarului, furnizorul de servicii de monitorizare este obligat să asigure accesul direct la baza de date care cuprinde rapoartele zilnice de monitorizare, conform numărului de parole de acces convenite și transmise beneficiarului, începând cu ora 05:00 AM a zilei pentru care trebuie remis raportul de monitorizare.
2. Furnizorul de servicii trebuie să asigure beneficiarului accesul direct la o bază de date de tip arhivă, care să cuprindă toate știrile generale publicate în mediul on-line începând cu anul 2010, cel puțin.
3. Rapoartele zilnice de monitorizare, care se vor accesa direct în baza de date a furnizorului, trebuie să permită posibilități multiple de căutare, după următoarele cerințe minimale:

* cuvinte cheie,
* cuvinte cheie în text,
* numele canalului media,
* data apariției,
* interval de timp,
* domeniile menționate mai sus.

În oferta tehnică, furnizorul trebuie să demonstreze, cel puțin, posibilitățile de căutare enumerate mai sus.

1. Variantele digitale ale materialelor jurnalistice originale, care vor fi accesate direct din baza de date a furnizorului de monitorizare, trebuie să ofere posibilități de modificare a materialului scanat (minim copy&paste și redimensionare, astfel încât după modificare vizibilitatea și claritatea materialului să permită citirea acestuia cu ușurință.
2. Furnizorul de servicii de monitorizare zilnică a presei electronice, scrise și audio-vizuale trebuie să constituie și să permită în mod direct, nemijlocit și în timp real accesul beneficiarului la arhiva materialelor incluse în monitorizările livrate. În acest sens, se va constitui arhiva privată pe Internet. Arhiva privată a Ministerului Apelor și Pădurilor va îndeplini următoarele cerințe:

* va cuprinde toate rapoartele de monitorizare zilnică de pe perioada contractului;
* va permite accesul la textul integral al fiecărui articol;
* va permite căutări avansate după diverse criterii (data, tip media, numele publicației sau al canalului audio-video, cuvinte cheie, cuvinte cheie în text, cuvinte cheie în titlu, domenii);
* va permite accesul beneficiarului la materialele incluse în monitorizările livrate pe o perioadă nelimitată, inclusiv după încheierea relației contractuale cu furnizorul.

1. Furnizorul de servicii de monitorizare zilnică a presei scrise, audio-vizuale și electronice (on-line) trebuie să pună la dispoziția beneficiarului, la cerere, transcrierile și capturile de emisiuni, interviuri, declarații de presă etc.
2. Furnizorul de servicii de monitorizare zilnică a presei scrise, audio-vizuale și electronice (on-line) trebuie să pună la dispoziția beneficiarului, la cerere, informațiile din domeniul de interes al Ministerului Apelor și Pădurilor, definit conform cuvintelor cheie din Anexă, cuprinse în sursele web la care accesul este pe baza de user și parolă, și la care beneficiarul nu are acces prin alte mijloace.
3. Beneficiarul poate solicita includerea/excluderea în/din lista de monitorizare a unor canale de comunicare, în funcție de specificul activității sale.
4. Monitorizarea se va efectua pe baza setului de cuvinte cheie, conform Anexei. Setul de cuvinte cheie poate fi actualizat unilateral de către beneficiar, în funcție de nevoile sale de informare, fără modificări ale costului serviciului de monitorizare, cu condiția ca actualizarea să nu genereze un volum de monitorizare extins cu mai mult de 33% față de cel existent anterior.

***Acoperire minimă mass-media*** - se va prezenta beneficiarului o listă nominală de canale de comunicare monitorizate:

* Minim 120.000 de surse monitorizate.

***a. monitorizare presă scrisă centrală:***

* cotidiane centrale (minimum primele 15 cotidiane, în ordinea descrescătoare a tirajelor);
* periodice centrale (minimum primele 10 periodice, în ordinea descrescătoare a tirajelor);

***c. monitorizare radio/TV central:***

* posturi TV centrale naționale (minimum primele 15 posturi, în ordinea descrescătoare a valorii ratingului de televiziune, coform măsurătorilor oficiale);
* posturi Radio centrale (minimum primele 10 posturi în ordinea descrescătoare a audientei, coform măsurătorilor oficiale.

***e. monitorizare online:***

* versiunile on-line ale presei scrise și audio-vizuale;
* un număr de minimum 500 website-uri, altele decât cele menționate la punctul anterior, și bloguri din domeniile ape și păduri;
* site-urile autorităților și instituțiilor publice din România;
* site-urile agențiilor, instituțiilor și autorităților europene și internaționale din domeniul protecției mediului;
* site-urile organizațiilor neguvernamentale care activează în domeniul apelor și /sau pădurilor;

***Termenele de execuție pentru monitorizare:***

* Rapoartele de monitorizare zilnică a presei scrise naționale vor fi transmise pe e-mail, la adresele indicate de beneficiar, în ziua apariției, până la ora 07:00 a fiecărei zile, pe toată durata contractului;
* Rapoartele de monitorizare a presei audio-vizuală și electronice (on line) vor fi transmise pe e-mail, la adresele indicate de beneficiar, în ziua următoare apariției, până la ora 07:00, pe toată durata contractului;
* Rapoartele de monitorizare a presei scrise, audio-video locală vor fi transmise pe e-mail, la adresele indicate de beneficiar, în ziua apariției, până la ora 14:00 a fiecărei zile, pe toată durata contractului;
* Pentru transcrieri de emisiuni integrale (de minimum 60 minute) furnizorul de servicii trebuie să pună la dispoziția beneficiarului textul solicitat în interval de maximum 8 ore de la terminarea emisiunii sau de la lansarea cererii;
* Pentru transcrieri de emisiuni, declarații, interviuri etc. cu o durată de emisie mai scurtă de 60 minute, furnizorul de servicii trebuie să pună la dispoziția beneficiarului textul solicitat într-un interval acceptabil de timp (1 minut emisie = max. 5 minute necesare pentru transcriere) de la terminarea emisiunii sau de la lansarea cererii;
* Furnizorul de servicii trebuie să pună la dispoziția beneficiarului captura audio/video solicitată, în interval de maximum 30 minute de la lansarea cererii sau încheierea transmisiei/sfârșitul emisiunii.

**3.2. Alerte în timp real:**

* Prestatorul trebuie să genereze alerte electronice prin e-mail, în timp real, către adresele furnizate de beneficiar, pentru toate referirile jurnalistice care conțin cuvintele-cheie furnizate de beneficiar.

**Îndeplinirea tuturor condițiilor minime prevăzute în prezentul Caiet de sarcini** și în baza cuvintelor cheie din Anexă, care este parte integrantă a Caietului de sarcini, **este obligatorie.**

Întocmit: Simona R. MARCUSOHN

Șef Serviciu SRPMM

Direcția de Comunicare și Resurse Umane

**ANEXĂ**

**CUVINTE CHEIE PENTRU MONITORIZAREA ZILNICĂ:**

Ministrul / ministru al / ministrului Apelor și Pădurilor

Ministerul Apelor și Pădurilor / MAP

Ioan Deneș, ministru

Adriana Petcu, Secretar de stat Ape

Ilie Covrig, Secretar de stat Păduri

Garda Forestieră / Gărzile Forestiere

Regia Națională a Pădurilor “Romsilva” / RNP / Romsilva

Administrația Națională “Apele Române” / Apele Române/ ANAR

Institutul Național de Hidrologie și Gospodărirea Apelor / ANAR

Administrația Bazinală de Apă

Proiectul Controlul Integrat al Poluării cu Nutrienți

Management forestier / păduri / silvicultură / management silvic / ocol silvic /defrișări/management cinegetic/vânătoare/managementul apelor / administrarea plajelor / eroziune costieră / inundații

**NOTĂ: Prestatorul va stabili împreună cu beneficiarul, după semnarea contractului, lista finală de cuvinte-cheie în baza cărora se va realiza monitorizarea și capitolele în care acestea vor fi incluse.**

**Lista cuvintelor-cheie poate fi modificată oricând pe parcursul derulării contractului, la cererea beneficiarului, în funcție de modificările intervenite în activitatea, organizarea, funcționarea și structura MAP.**